RAnganathan
ఐఒబి ఛైర్మన్‌గా రంగనాధన్‌
న్యూఢిల్లీ,: ఎగ్జిమ్‌బ్యాంక్‌ ఆఫ్‌ ఇండియా మాజీ ఎండి టిసిఎ రంగనాధన్‌ను ప్రభుత్వరంగం లోని ఇండియన్‌ ఓవర్సీస్‌బ్యాంకు నాన్‌ ఎగ్జిక్యూటివ్‌ ఛైర్మన్‌గా ప్రభుత్వం నియమించింది. బ్యాంకు ఎన్‌ఇసిగా రంగనాధన్‌ మూడేళ్లకాలంపాటు పదవిలో కొనసాగుతారు. ఆర్థికసేవల విభాగం ఇందుకు సంబంధించి కార్యనిర్వాహక ఉత్తర్వులు జారీచేసింది. మరికొందరు జనరల్‌మేనేజర్లను ఎగ్జిక్యూటివ్‌ డైరెక్టర్లుగా పదోన్నతి కల్పించింది. బ్యాంక్‌ ఆఫ్‌ బరోడా జిఎం ఎన్‌ దామోదరన్‌ను అదేబ్యాంకులో ఎగ్జిక్యూటివ్‌ డైరెక్టర్‌గా నియ మించింది. ఐఒబి జనరల్‌ మేనేజర్‌ కె.స్వామినాధన్‌ను అదేబ్యాంకు లో ఇడిగా నియమించింది. స్టేట్‌బ్యాంక్‌ ఆఫ్‌ బికనీర్‌ జైపూర్‌లోని సిజిఎం అశోక్‌కుమార్‌ ప్రధాన్‌ను యునైటెడ్‌ బ్యాంక్‌ ఆఫ్‌ ఇండియా ఇడిగా నియమించింది. ఎ సుకుమార్‌దాస్‌ విజయాబ్యాంకు జనరల్‌ మేనేజర్‌ను బ్యాంక్‌ ఆఫ్‌ ఇండియా ఎగ్జిక్యూటివ్‌ డైరెక్టర్‌గా నియ మించింది. అలహాబాద్‌ బ్యాంకు పి.రమణమూర్తిని సెంట్రల్‌బ్యాంక్‌ ఆఫ్‌ ఇండియా ఎగ్జిక్యూటివ్‌ డైరెక్టర్‌గా నియమించింది. కార్పొరేషన్‌ బ్యాంకు జనరల్‌ మేనేజర్‌ ఫరీద్‌ అహ్మద్‌ను పంజాబ్‌ సింధ్‌బ్యాంకు ఎగ్జిక్యూటివ్‌ డైరెక్టర్‌గాను, స్టేట్‌బ్యాంక్‌ ఆఫ్‌ మైసూర్‌లో పనిచేస్తున్న సిజిఎం ఎంకె భట్టాచార్య ఇండి యన్‌ బ్యాంకులోఇడిగా నియమించారు. స్టేట్‌బ్యాంక్‌ ఆఫ్‌ట్రావన్కూర్‌ సిజిఎం ఎస్‌.హరిశంకర్‌ను అలహా బాద్‌ బ్యాంకు ఇడిగాను నియమించారు బ్యాంక్‌ఆఫ్‌మహారాష్ట్రలో ఇడిగా ఎసిరౌట్‌ నియమితులయ్యారు.